《行次长风沙次韵》
宋代·刘跂

清晨喜气动江流，两见新篇到小舟。石裂崖颓非快意，风声鹤小亦消忧。

已令双鲤随梅使，更不飞乌倚柁楼。兴味从今得嘉境，著书应不号穷愁。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。